Lav et referat af nedenstående tekst:

Tekst:
Med et totalt indtægtstab hos Dana Cup i 2020 og en fuldstændig uforudsigelig og sandsynligvis usikker fremtid har ”Dana Cup-koncernen” besluttet sig for at trimme organisationen, så der blandt andet bliver meget tættere, praktiske relationer mellem Fortuna og Dana Cup. Det skriver Dana Cup og Fortuna Hjørring i en pressemeddelelse. De to organisationer har på baggrund af de dystre økonomiske udsigter nået frem til en administrativ sammensmeltning. Og det betyder afskedigelser. Fortuna siger farvel til fem medarbejdere, Dana Cup Travel til tre og Dana Cup til tre - en samlet afskedigelse på 11 medarbejdere. - Vi stod pludselig i en situation, hvor nullet på indtægtssiden i 2020 er en realitet, og vi har ikke mulighed for at vurdere, hvornår der igen kommer penge i kassen, men det bliver nok tidligst i 2021. Så er det tvingende nødvendigt at trimme på udgiftssiden, siger Fortunas formand, Birgit Melgaard Christensen, og Dana Cups direktør Jette Andersen, samstemmende. Usikkerhed om hjælpepakkerne - Selv om vi har fået del i statens pakke med penge til lønkompensation bliver der tale om et kæmpeunderskud og altså mangel på driftsmidler. Hvad corona-pakkerne ellers kommer til at hjælpe med er totalt usikkert. For os er der dog en ting, som er sikker. Skal vi igennem det her – og det skal vi naturligvis – må organisationen trimmes og samarbejdes i endnu større omfang. I Fortuna er vi tvunget til at slanke organisationen og sænke serviceniveauet en anelse samtidig med, at vi vil gøre alt for at opretholde vores placering i toppen af dansk kvindefodbold og ikke mindst arbejdet i vores brede ungdomsafdeling, siger Fortunas formand, Birgit Melgaard Christensen. Indtægter er forsvundet Også hos Dana Cup er det usikkerhed, der præger fremtidsudsigterne. - Vi får ikke en Dana Cup i 2020, og er usikre på, hvorledes fremtiden tegner sig. Hos Dana Cup Travel der kører Dana Cup sportscenter er indtægterne også forsvundet her hvor vi bl.a. ikke kan modtage træningslejre, selskaber og større arrangementer. Derfor er også tvunget ud i en større rationalisering, som medfører afskedigelser, siger Dana Cups direktør, Jette Andersen.

Referat:
Usikkerhed og økonomiske mørke skyer præger både Dana Cup og Fortuna Hjørring, som trimmer organisationen og nedlægger i alt 11 stillinger.